
Ministru kabineta sēdes protokollēmums

Rīkojuma projekts "Par nekustamā īpašuma "Gulbīši" Salacgrīvas pagastā, Limbažu novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai"

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Satiksmes ministrijai pirkt nekustamā īpašuma "Gulbīši" (nekustamā īpašuma kadastra Nr. 6672 010 0052) sastāvā esošās zemes vienības (zemes vienības kadastra apzīmējums 6672 010 0054) daļu 2,4614 ha platībā (pēc kadastrālās uzmērīšanas platība var tikt precizēta) – Salacgrīvas pagastā, Limbažu novadā, atbilstoši noteiktajai atlīdzībai 19 515,94 EUR (tirgus vērtība – 18 460,50 EUR jeb 0,75 EUR par vienu zemes kvadrātmetru, kompensējamie zaudējumi par zemes vienības ar kadastra apzīmējumu 6672 010 0054 atlikušās (neatsavināmās) lauksaimniecības zemes daļas ar platību 2,6386 ha vērtības samazinājumu – 1 055,44 EUR jeb 0,04 EUR par vienu zemes kvadrātmetru). Atlīdzība būs precizējama, piemērojot vienu zemes kvadrātmetra vērtību, ja zemes vienības kadastrālās uzmērīšanas rezultātā, realizējot zemes ierīcības projektu, mainīsies atsavināmās un atlikušās daļas platība.

